VIDEO Turistă grav rănită pe pârtie la Sinaia, preluată de elicopterul SMURD / "Diagnosticul pacientei este ruptură de splină"
O femeie aflată la schi pe pârtiile din staţiunea Sinaia a fost rănită, vineri, suferind un traumatism abdominal sever. Ea a fost coborâtă de către salvamontişti până la Cota 1400 din Bucegi, funcţiile vitale au fost în mod constant monitorizate, fiind apoi preluată de un elicopter SMURD, anunță Brașov.net.
Incidentul s-a produs, vineri, pe domeniul schiabil al staţiunii Sinaia, unde o femeie în vârstă de 37 de ani s-a accidentat în timp ce schia, suferind un traumatism abdominal sever.
"Diagnosticul pacientei internată la Spitalul Județean de Urgență Brasov este ruptură de splină", au transmis salvamontiştii.
Salvamontiştii din Sinaia au transportat-o de pe pârtie până la cabinetul medical de la Baza Salvamont Prahova – Cota 1400, unde femeii i-a fost acordat primul ajutor medical, fiind solicitat şi elicopterul de la Braşov.
"Investiţiile vor continua, luna viitoare urmând să achiziţionam un ecograf portabil pentru investigaţii medicale amănunţite şi transmiterea în timp real a imaginilor către medicul de gardă", precizează oficialii Salvamont.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank